Urlob hat des svmers brehen
Urlob hat des svmers brehen·
der wol wc ze růmen·
swc mir leides ist geschehen·

sit ich den ersten blv̊men·
vnder einer grůnen linden flaht·
der winter vnd sin langú naht·
die ergetzent vns der besten zit·
swa man bi liebe lange lit·

Wir han die winter langen naht·
mit froͤiden wol enpfangen·
ich vnd ein ritter wol geslaht·
sin wille der ist ergangen·
als wirs nv beide han gedaht·
so hat ers an ein ende braht·
mit maniger froͤide vnd liebes vil·
er ist als in min herze wil·

Ich solde zúrnen hvlfe es îet·
dc dv als lange were·
do ich aller nehest von dir schiet·
sit hat ich grôsse swere·
betwungen was dc herze min·
nv wil es aber mit froͤiden sin·
habe ich dich gerne niht gesehen
so mv̊se leide mir geschehen·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse